القمح الليله

القمح الليلة

   كلمات 

القمح الليلة ليلة عيده يا رب تبارك و تزيده

لولى و مشبك على عوده و الدنيا وجودها من جوده

عمره ما يخلف مواعيده يا رب تبارك و تزيده

لولى من نظم سيده متحكم بين عبيده

أرواحنا ملك إيده و حياتنا بيه

هلت على الكون بشايره ردت للعمر عمره

و الامر الليلة امره يا رب احميه

يا حليوة ارضك رعيتيها و النظرة منك تحييها

من شهدك كنت بترويها و الخير أهى هلت مواعيده

يا رب تبارك و تزيده

و النيل على طول بعاده فات اهله و فات بلاده

جاله يجرى فى ميعاده علشان يرويه

و الخير فاض من إيدينا لما النيل فاض علينا

احميه يا رب لينا يا رب احميه

النسمة عرفت مواعيده هزت من شوقها عناقيده

و القمح الليلة الليلة ليلة عيده يا رب تبارك تبارك و تزيده

 شوف كمان 

 ليستة اغانى محمد عبد الوهاب

تصنيف:اغانى باللغه المصريه
تصنيف:اغانى محمد عبد الوهاب
تصنيف:كلمات اغانى